PRESSEMELDING

Årsresultat 2017
**2017 var et travelt år for KILROY International A/S**

**Med en omsetning på knappe 2,2 milliarder norske kroner leverte KILROY-konsernet et driftsresultat (EBITDA) på kr. 52 millioner.**

2017 har vært preget av prosjekter, som i mengde og omfang har vært ekstraordinære. Merkenavnet BENNS ble relansert i Norge og Danmark. En omfattende relansering merkenavnet KILROY ble også satt i gang og forventes på plass i alle markeder i løpet av sommeren 2018. Begge merkenavn lanserer også i den forbindelse nye hjemmesider.

Hva gjelder systemer har de siste store stegene blitt tatt med tanke på å samle hele konsernets salg i samme, egenutviklede salgssystem. Samtidig har et nytt økonomisystem blitt implementert.

«Vi ser at vi strakk strikken langt, og det har uten tvil påvirket resultatene», forklarer konsernsjef Claus H. Hejlesen. «Det er likevel viktig å poengtere at disse prosjektene er et ledd i gjennomføringen av en strategi, hvor selskapene i konsernet – til tross for ulike markedsposisjoner og kundesegmenter – skal dele ressurser og teknologi for å sikre stordriftsfordeler.»

Et travelt 2017 har dog ikke dempet lysten på nye utfordringer. På vei inn i 2018 økte konsernet sine eierandeler i finske Frank Students fra 49% til 70%. Tilsvarende ble suksessrike Winberg Travel kjøpt opp. Tanken bak dette er ’å eksportere’ Jysk Rejsebureaus forretningskonsept og kompetanser til det svenske markedet.

«2018 er og blir således også et år med mange spennende tiltak, men det er ekstra fokus på å få satt et endelig punktum ved flere av de store systemprosjektene», avslutter Claus H. Hejlesen.

**NØKKELTALL**

|  |  |  |  |  |  |
| --- | --- | --- | --- | --- | --- |
| KILROYkonsernet | **2017** | 2016 | 2015 | 2014 | 2013 |
| DKK mio. | DKK mio. | DKK mio. | DKK mio. | DKK mio. |
| Nettoomsetning | **1,673** | 1,622 | 1.580 | 1.510 | 1.587 |
| Driftsresultat (EBITDA) | **40** | 52 | 52 | 49 | 55 |
| Resultat før skatt (EBT) | **45** | 67 | 51 | 48 | 53 |
| Medarbeidere (FTE) | **383** | 369 | 348 | 336 | 337 |

*KILROY-konsernet driver virksomhet i Belgia, Danmark, Finland, Nederland, Island, Norge, Polen og Sverige. Salget skjer gjennom merkevarene: BENNS, Frank, ISIC, Jysk Rejsebureau, KILROY og Winberg Travel.*

**Norge satser over tid**

Det norske selskapet KILROY Norway AS hadde en samletomsetning i 2017 på 310 millioner norske kroner som er en økning fra året før. Resultatene følger ikke samme trend, men dette skyldes hovedsakelig investeringer og kostnader som følger de delene av porteføljen som fortsatt er i etableringsfasen. ‘’Innenfor vår primærdrift, nemlig salg av Jorden Rundt-reiser og opplevelsesturer, hadde vi en svært positiv utvikling på alle KPIer i 2017 hvilket er gledelig’’ sier daglig leder Flavia Forster.

«Det gjenstår fortsatt en jobb med å få etablert KILROY som mer enn det nevnte, og å vokse på flere fronter samtidig. Fremover handler det om å formidle bredden i det vi tilbyr og å øke kjennskapen til verdiskapningen vi bidrar med til kundene innenfor de ulike nisjer vi opererer», avslutter Forster.

**NØKKELTALL**

|  |  |  |  |  |  |  |
| --- | --- | --- | --- | --- | --- | --- |
| KILROY Norway AS |  | 2017 | 2016 | 2015 | 2014 | 2013 |
|  | NOK mio. | NOK mio. | NOK mio. | NOK mio. | NOK mio. |
| Nettoomsetning |  | 310 | 297 | 299 | 314 | 343 |
| Driftsresultat (EBITDA) |  | 5,6 | 8,6 | 12,6 | 13 | 13 |
| Resultat før skatt (EBT) |  | 6,0 | 8,8 | 12,5 | 13,4 | 14 |
| Medarbeidere (FTE) |  | 44 | 39 | 42 | 47 | 53 |

**Ytterligere informasjon**

Se [KILROYs nettsider](http://www.kilroy.no/om-kilroy?lm) eller ta kontakt med:

Claus H. Hejlesen Flavia Forster

Konsernsjef Daglig leder

KILROY International A/S KILROY Norway AS

Telefon +45 21 48 87 75 Telefon +47 91 80 80 51